open-index/open-wikipedia-markdown huggingface dataset:
Klin (okres Námestovo)

**Klin** je obec na Slovensku v okrese Námestovo.

Názov obce Klin pochádza z pôvodného označenia pre výbežok hory medzi dvoma potokmi.

## Polohopis
### Časti obce
Ťaskovka – samostatná osada vzdialená od obce . Nachádza sa tu  Chránená prírodná rezervácia Ťaskovka.

## Symboly obce
Erb: V striebornom štíte z troch do pažite vrastených koreňov vyrastajúci strom s vejárovito rozloženými vetvami, na konci každej po jednom liste, všetko zelené. Súčasný erb bol pridelený 1. decembra 1998.

## Dejiny
Klin bol založený na Valašskom práve Františkom Turzom krátko pred rokom 1567, ktorý osídlením poveril Jakuba Kohúta z Ústia, ktorý tu priviedol päť rodín (Zelina, Šándor, Kuna, Dendis a šoltýs  Kohút). Kohútovci prijali prímeno Klinovskí. Pre drsné klimatické podmienky bola obec ešte aj v roku 1593 oslobodená od platenia poplatkov. 17. júla 1613 Juraj Turzo vydal novú zakladaciu listinu s odkladom platenia daní a naturálnych dávok na 10 rokov. 
* 1683 – dedinu prepadli Litovci, vydrancovanie a vypálenie usadlosti
* 1715 – 1716, zamrznuté roky, odišlo 41 osadníkov
* 1739 a 1831 – mor
* 1826 postavený murovaný kostol
* 1834 – postavená prvá obecná škola
* 23. október 1875 – urbárska dohoda s Oravským panstvom (vznikol Spolok bývalých urbarialistov obce Klin).

## Politika
### Starostovia
Starostom je Karol Revaj.

## Obyvateľstvo

*Národnostné zloženie (2001):
**Slováci – 99,34%;
**Česi – 0,15%;
**Nemci – 0,05%;
**Poliaci – 0,05%.
*Náboženské vyznanie (2001):
**Rímskokatolícke – 98,89%;
**Evanjelické – 0,05%;
**Nezistené – 1,06%.

*Ekonomická aktivita (2001):
**Aktívne osoby – 904
**Pracujúci – 639
**Nezamestnaní – 145 

## Osobnosti
* Pavol Olexik (1801 – 1878) – pionier genetiky,

## Pamiatky
Zoznam kultúrnych pamiatok v obci Klin

## Referencie

## Iné projekty

## Externé odkazy
* 


Kategória:Obce okresu Námestovo
Krušetnica

**Krušetnica** je obec na Slovensku v okrese Námestovo. 

Obec Krušetnica leží v Podbeskydskej vrchovine pri sútoku Bielej Oravy a Klinianky.

(Zemepisné súradnice: 49°23' N a 19°17' E.). Stred obce sa nachádza v nadmorskej výške 656 metrov (chotár od 640 m do 944 m).

Pracovné príležitosti pre obyvateľov zabezpečuje v prevažnej miere miestne roľnícke družstvo, zamerané na poľnohospodársku výrobu. Ostatné pracovné príležitosti poskytujú iné organizačné jednotky nachádzajúce sa v obci a to predovšetkým ZŠ, MŠ, jedáleň, obchody s pohostinstvom a živnostníci. Veľký počet zamestnaných obyvateľov obce dochádza za prácou do priemyselných podnikov na Orave, ale aj mimo okres do vzdialenejších oblastí republiky aj do zahraničia.

Občianska vybavenosť v obci je zabezpečená v pomerne širokom rozsahu, i keď veľa budov a zariadení potrebuje rekonštrukciu a dobudovanie.

## Osobnosti
* Pavol Florek (*1895 - †1963), historik, verejný činiteľ a stredoškolský učiteľ

## Referencie

## Iné projekty

## Externé odkazy
* 


Kategória:Obce okresu Námestovo
Lokca

**Lokca** je obec na Slovensku v okrese Námestovo. Leží na sútoku riek Biela Orava a Hruštínka. Znak obce tvorí sedliak modliaci sa pred krížom so zopnutými rukami.

## Názov
Meno obce sa odvodzuje od rieky Hruštínky, ktorá preteká cez obec, a ktorá sa pôvodne volala Lokčou (lokáč – mláka, bahno, močiar; lokačia, lokčia voda – potok s bahnitými brehmi). Lokčia dedina je osada vzniknutá na lokáčoch, na mlákach, močiaroch. Podľa iných zdrojov Lokca pochádza od slova „lakeť“, lebo Biela Orava spájajúca sa s Hruštínkou vytvára tvar lakťa. 

## Geografia
Obec leží v nadmorskej výške 655 m.n.m., je obývaná 2374 obyvateľmi, na rozlohe 24,2 km2. 

## Dejiny
Lokca je najstaršou obcou oravského Zamaguria. Prvá písomná zmienka o nej pochádza z roku 1552, kedy sa spomína ako Lokza s 8 portami (usadlosťami). K tomu je poznamenané, že sú to valasi, ktorí neboli zdanení. Neskôr sa počet port menil. Tieto ustavičné zmeny v počte obsadených usadlostí vyvolávala fluktuácia počtu obyvateľstva, spôsobená menlivosťou pracovných pomerov a výkyvmi v úrodnosti pôdy v dôsledku primitívneho obrábania a drsného podnebia. Osada nebola veľká, bolo v nej len 25 sedliackych domov; gazdovských domácností na zdanenie, okrem chudobných želiarov bez pôdy.

Neprestajný vojnový stav a drancovanie počas protihabsburských stavovských povstaní viedlo k ďalšiemu úbytku obyvateľstva. V roku 1604 bolo v Lokci 13 domov, z nich 3 opustené. V roku 1608 ostávajú v Lokci na zdanenie 3 sedliacke domy. Vo vizitácií E. Lányiho v roku 1611 mala Lokca faru a drevený kostol.V roku 1615 sa Lokci prenecháva hoľa „pol Minčzowa a Pilsko“,  v roku 1619 má okrem šoltýstva 9 sedliackych usadlostí.

V roku 1624 sa spomína časť hruštínskeho chotára nad potokom Lokcou. V rokoch 1624-1626 bolo na šoltýskych a sedliackych roliach osevnej plochy na 700 lukien zrna, lúk na 410 vozov sena, žilo tu 41 rodín (asi 210 ľudí). Šoltýsi : Krištof Lokczanski, Gašpar Furanda, Michal Kossovecz. Meno Furanda sa zachovalo v pomenovaní Furandovej hole.

Lokčania pod vplyvom protireformačného hnutia, v ktorom značnú úlohu mala rodina Lokčianských, začali obracať na katolícku vieru; v roku 1665 si postavili murovaný kostol a starý predali Babíncom. V roku 1672-1676 rodina Lokčianskych s rodinou Klinovskych dostala armáles a spoločný címer od kráľa Leopolda I. „za horlenie pre katolícke náboženstvo“. Armáles bol publikovaný v Oravskej stolici r. 1676. V roku 1683 počas litovskej vojny a v dobe požiarov došlo k zničeniu listinných dokumentov šoltýsov. V tom čase zhoreli aj armálne listiny šľachtickej rodiny Lokčianskych vo farskom kostole, keď litovské vojská vpadli do tejto stolice a tiahli oslobodiť Viedeň z tureckého obkľúčenia.

Lokca sa na konci 16. storočia stala východiskom ďalšej kolonizácie a bola strediskom duchovného života celej zamagurskej oblasti.

### Lokca počas prvej svetovej vojny
V obci sa začala v roku 1914 stavať železnica do Zákamenného s odbočkou do Mútneho.

## Osobnosti
* Štefan Balák (1944-2014), spisovateľ
* Jozef Mlynarčík, spisovateľ

## Referencie

## Iné projekty

## Externé odkazy
* 

## Zdroje
* Oficiálna stránka obce
* Demografia obce


Kategória:Obce okresu Námestovo
Oravská Jasenica

**Oravská Jasenica** je obec na Slovensku v okrese Námestovo.

## Dejiny
Oravská Jasenica vznikla v 80-tych rokoch 16. storočia. Prvá písomná zmienka o obci pod názvom Jasenicza pochádza z roku 1588.

Podľa všetkých náznakov obec vznikla v čase, keď Oravu spravovala kráľovská komora (1580 - 1585), kým Juraj VII. Turzo nedosiahol plnoletosť.

Dedina bola veľmi malá, v roku 1604 ma len 4 domy. Na založení dediny boli zúčastnené rodiny: Golian, Bartko, Červeň, Vejač, Prk, Duda.

Založenie obce súvisí s kolonizáciou Oravy valašským obyvateľstvom, ktorého úlohou bolo, okrem iného, strážiť severnú hranicu Uhorského kráľovstva.

O ťažkom údele Jaseničanov svedčí aj skutočnosť, že v rokoch 1739 - 1742 celá obec padla za obeť čiernemu moru, ktorý doniesol pláteník Černík z Alexandrie. Na žive ostali len 3 osoby v dedine a 27 sa ich zachránilo v lesoch. V prvom návale moru pochovávali naraz 335 osôb do hromadného hrobu a postavili naň pomník s nápisom: "Tu ležia telá zomrelých na mor roku 1742." Prisťahovaním nových gazdov zo susedných dedín Jasenica prišla znovu do poriadku.

Obyvatelia sa venovali spracovaniu dreva, koží, kožušín, plátenníctvu a kamenárstvu. V obci bol liehovar a veľký pivovar. Prosperitu obce dokazuje skutočnosť, že sa rozhodla postaviť si školu a kostol. 10. mája 1925 založili v obci ľudovú knižnicu, ktorú spravovali miestni učitelia.

Ďalšie veľké nešťastie postihlo obec v roku 1957, keď ju takmer zničil požiar. Od tých čias v obci takmer niet drevených domov.

V súčasnosti má obec viac ako 460 čísel domov a 1 766 obyvateľov. V Oravskej Jasenici prerobili školu, obecný úrad vybudovali múzeum.

## Významné osobnosti
* Martin Hamuljak (* 1789 – † 1859), kultúrny pracovník, organizátor národného kultúrneho života a jazykovedec

## Referencie

## Iné projekty

## Externé odkazy
* 


Kategória:Obce okresu Námestovo
Mútne

**Mútne** je obec na Slovensku v okrese Námestovo.

Dôležitú úlohu pri vzniku obce malo goralské obyvateľstvo, ktoré sa na územie dostalo na valašskom práve v polovici 17. storočia. Neskôr sa obyvatelia spolupodieľali na kolonizácii viacerých južných osád. Dnes aktívne ovláda goralský dialekt 80% dospelého obyvateľstva, medzi deťmi je to iba 40%.

Najcennejšou devízou Mútneho je prekrásna príroda pod Pilskom. Jeho územie predstavuje jedno z najcennejších a najzachovalejších chránených území Slovenska. V jeho chotári boli vyhlásené tri maloplošné chránené územia: Národná prírodná rezervácia Pilsko zasahuje do územia Mútneho len svojou západnou časťou, predstavuje vrcholovú časť pieskovcového masívu Oravských Beskýd-Pilska. Národná prírodná rezervácia Spálený Grúnik so zachovalými rašelinnými spoločenstvami podmáčaných smrečín, prírodná rezervácia Mútňanská Píla so zachovalými močiarnymi a rašelinnými spoločenstvami slatinného typu a vzácna je tiež riečka Mútňanka so svojimi brehovými porastami.

## Osobnosti
* Jozef Klocháň (* 1916† 1991), hudobný skladateľ, dirigent a pedagóg

## Referencie

## Pozri aj
* Zoznam kultúrnych pamiatok v obci Mútne

## Iné projekty

## Externé odkazy
* 


Kategória:Obce okresu Námestovo
Kategória:Goralské obce na Slovensku
Novoť

**Novoť** je obec na Slovensku v okrese Námestovo.

Obec je podobne ako Oravská Lesná a Zákamenné osídlená rozptýlenou zástavbou. Obcou prechádza cesta do Poľska, ktorá umožňuje prepojenie Oravy s Poľskom, Kysucami, ale najmä s Českom. Vzdialenosť z hranice k diaľnici D3 je len 27 km, k českej hranici 41 km. Cez kataster obce prechádza turistický chodník Pilsko-Babia hora.

Kataster obce o rozlohe 3794 ha sa rozprestiera približne 49,5 stupňa severne od rovníka a 19,2 stupňa východne od nultého poludníka. Vzdialenosť od najzápadnejšieho bodu po najvýchodnejší je cca 9,6 km, od najjužnejšieho po najsevernejší cca 8,8 km.

## Dejiny
Obec vznikla v roku 1691 kopaničiarskou kolonizáciou goralským obyvateľstvom, neskôr patrila Oravskému hradu. Spočiatku bola známa pod menom Jurkov. Okrem poľnohospodárstva sa obyvateľstvo v minulosti zaoberalo pestovaním ľanu, výrobou šindľov a plátna, drevorubačstvom a výrobou dreveného riadu.

Novoť je jednou z mladších zamagurských obcí, pôvodne sa volala podľa svojho zakladateľa Jurčákova. V katastri obce sa zachovali zákopy, vybudované nemeckou armádou pred koncom 2. svetovej vojny. V intraviláne a v chotári obce sa nachádza 16 kaplniek, krížov a Božích múk.

V súčasnosti je obec domovom veľkého počtu goralského obyvateľstva. Hoci aktívne ovláda goralský až 90% dospelého obyvateľstva, medzi deťmi je to len 40%.

## Heraldické symboly obce

**Erb** – v zelenom štíte zlatá levia maska. Podoba erbu nepochybne korení v rodovom erbe Thurzovcov, na ktorých majetku Novoť vznikla.

**Vlajka obce** – pozostáva z troch pozdĺžnych pruhov vo farbách žltej, zelenej a žltej. Vlajka má pomer strán 2:3 a ukončená je tromi cípmi, siahajúcimi do tretiny jej listu.

## Časti obce
* Šoltýstvo - vstup do obce, spojnica Novoť - Novotský Duľov - Mútňanský Duľov, Kaplnka sv. Huberta, Výhľad nad Novoťou - Bieranka, Hlavný cintorín a Dom smútku, Kaplnka Sedembolestnej Panny Márie nad Antušákovkou, Kríž na Srogoňovke, Reštaurácia Trend
* Zimnicová - Obecný úrad a Slovenská pošta, Zdravotné stredisko, lekáreň, COOP Jednota, Základná škola
* Podkopec - Materská škola, futbalové ihrisko, Tribúna Pub, Požiarná nádrž, Altánky na Podkopci, Kameňolom, Turistický chodník Veľký kopec, Altánok Kaňovky, Delená voda
* Podeštanská - Tri studničky, hraničný prechod Novoť - Ujsoly, Reštaurácia Colinka, Turistický chodník na Krawcow wierch (PL)
* Barútová - Kostol Narodenia Panny Márie, Lurdská jaskyňa, Starý cintorín, Centrum sociálnych služieb Studienka, Vyhliadková veža s altánkom, Goralská Madona, Kríž na Modlovke, Kaplnka Božské srdce Ježišovo, cyklochodník
* Jarok - Agrovex Novoť - gazdovský dvor, North Orava Cutting Horses, Kaplnka Nepoškvrnenej Panny Márie, priemyselná zóna

## Významné osobnosti
* Štefan Mnoheľ (* 1876 † 1944) – kňaz, politik, publicista, signatár Martinskej deklarácie
* Matej Paták  (* 1990) – volejbalista, dvojnásobný majster Slovenska. 

## Referencie

## Literatúra
* 
* 

## Iné projekty

## Externé odkazy
* 
* Oficiálna stránka školy


Kategória:Obce okresu Námestovo
Kategória:Goralské obce na Slovensku
Oravská Polhora

**Oravská Polhora** je obec na Orave v okrese Námestovo.

Oravská Polhora je najsevernejšia obec Slovenska. Je obklopená pohorím Oravské Beskydy (tretie najvyššie pohorie na Slovensku). V blízkosti obce sa nachádza najvyšší vrch Oravských Beskýd – Babia hora (). Prírodným dedičstvom je komplex pralesov, ako aj jodo-brómové pramene známe ako kúpele Slaná Voda. Boli známe v širokom okolí a ich chýr sa doniesol aj do Viedne. Je to ideálne miesto pre pokojnú zimnú lyžovačku, ako aj pre letné potulky prírodou. V obci sa nachádza hraničný prechod Oravská Polhora – Korbielow s ťahom na Żywiec a Bielsko-Bialu.

## Dejiny
Prameň v lokalite Oravská Polhora – Slaná Voda sa spomína už v roku 1550 v rukopisnej mape hornej Oravy. Uhorská komora, domnievajúc sa, že sa narúša právo kráľovského soľného monopolu, vyslala dvoch kráľovských komisárov Andreasa Kraisera a Josepha Milavera, pochádzajúcich z Hallstadtu. Boli to odborníci na ťažbu soli. Na Slanú Vodu ich sprevádzal správca tridsiatkovej colnej stanice z Tvrdošína. Komisári napísali o návšteve prameňov obšírnu správu a priložili k nej aj rukopisnú mapu širšieho okolia. Na mape, ktorá je najstaršie mapové zobrazenie hornej Oravy, je zakreslená Oravská Polhora *(Pagus Polgora)* a ďalšie obce. K písomnej správe sa na mape viaže v prvom rade prameň slanej vody, ktorý je na mape zakreslený južne od Babej hory *(mons Baba)* ako murovaná studňa území chotára obce Rabča *(Pagus Rapcia)*. Pri nej je nápis *Puteus salsus intra fines possessionis Rapciae*.

Z hospodárskych údajov je na mape poznámka, podľa ktorej sú v Beskydách aj náleziská zlata, striebra, olova a iných kovov *(In istis montibus aurum, argentum, plumbum et aes alique metalla reperire est)*. Ďalšia písomná zmienka o obci Oravská Polhora je až z roku 1588.

Dôležitú úlohu pri rozvoji obce malo goralské obyvateľstvo, ktoré sa na územie dostalo na základe valašského práva. Ako podpora novovzniknutého železného hámra v Pohronskej Polhore bola veľká časť goralského obyvateľstva z viacerých lokalít (vrátane Oravskej Polhory) presťahovaná. Počas druhej svetovej vojny, kedy v Pohronskej Polhore vypukol požiar bolo goralské obyvateľstvo opäť presťahované, čím vznikla Nová Polhora. V súčasnosti, ako kultúrno-športové podujatie sa koná „Turnaj troch Polhor“, ktorý symbolicky prepája obce – Oravská Polhora, Pohronská Polhora a Nová Polhora.

V obci sa dodnes zachovala goralská kultúra, avšak je badateľný postupný trend jej ústupu. Kým v rámci dospelého obyvateľstva aktívne využíva goralský dialekt 20%, medzi deťmi je to iba 10%.

## Významné osobnosti
* Jozef Tarčák (1959) – poslanec Národnej rady SR
*  prof. ThBibl. Lic. ThDr. Anton Tyrol, PhD. – riaditeľ Katolíckeho biblického diela vo Svite, generálny vikár spišského biskupstva

## Referencie

## Iné projekty

## Externé odkazy
* 


Kategória:Obce okresu Námestovo
Kategória:Goralské obce na Slovensku
Zubrohlava

**Zubrohlava** je obec na Slovensku v okrese Námestovo.

## Osobnosti
* Ján Gustini (*1712 - †1777), náboženský spisovateľ, cirkevný hodnostár
* Eva Kurjaková, regionálna historička a zberateľka ľudových povestí

## Referencie

## Iné projekty

## Externé odkazy
* 


Kategória:Obce okresu Námestovo
Zákamenné

**Zákamenné** je najľudnatejšia obec na Orave. Obec leží v severozápadnej časti Hornej Oravy. Patrí do Chránenej krajinnej oblasti Horná Orava a Chráneného vtáčieho územia Horná Orava. Bola zriadená na kopaničiarskom práve 28. júla 1615 na sviatok svätého Jakuba, ale prvá písomná zmienka sa objavuje už 16. júla. Zákamenné susedí s Oravskou Lesnou, Novoťou, Lomnou, Brezou, Krušetnicou a Ujsołmi v Poľsku.

V súčasnosti je Zákamenné domovom veľkého počtu goralského obyvateľstva. Naprieč dospelým obyvateľstvom aktívne ovláda goralské nárečie 40%, medzi deťmi ho ovláda 5%, rozumie mu však 45%.

## Kultúrne pamiatky a zaujímavosti
* Zákamenská kalvária
* Kostol Nanebovzatia Panny Márie v Zákamennom z roku 1901. Jeden z mála dvojvežatých kostolov na Orave.
* Kostol svätého Jozefa v Zákamennom – vysvätený 1. januára 2000
* Kysucko-oravská lesná úvraťová železnica – Vychylovka a Oravská Lesná. Železnica prekonáva veľmi príkre stúpanie úvraťami. Podobné technické riešenie pri stavbe železnice bolo použité v rovnako obtiažnom stúpaní už len v Peru.
* Židovský cintorín
* Rowlandow kameň

## Turistika
* Zákamenné patrí do Chránenej krajinnej oblasti Horná Orava a Chráneného vtáčieho územia Horná Orava.
* Najvyšší vrch v obci je Úšust (). Leží na hranici s Poľskom a za dobrej viditeľnosti sú z neho pekné výhľady na Malú Fatru, Západné Tatry ale aj Pilsko. Na poľskej strane sa nachádza pôvodný bukový prales.

## Časti obce
Obec Zákamenné má tieto časti:
* Nižný koniec – vstupná brána obce. Nachádza sa tu supermarket, reštaurácia Central Pub, kaviareň Fespresso, LaBoratorio Bistro, čerpacia stanica Slovnaft, penzión Kamenec, AlzaBox, bankomaty Prima banka a Slovenská sporiteľňa, Obchodný dom Venix, OC Félix...
* Poriečie – smer na Novoť, k poľským hraniciam a hraničnému prechodu
* Babinec
* Ústredie – tu je obecný úrad, pošta, úrad práce, kostol
* Špitaľ- škola smer kalvária 
* Farský Briežok
** Pri kríži
* Podkamenné
** Pri píle
** Trchovnica
* Oravice – škôlka
* Mrzáčka (dolná, horná) – nový kostol
* Vyšný koniec – dom sociálnych služieb

## Školstvo
*ZŠ s MŠ Jána Vojtaššáka v Zákamennom

## Významné osobnosti
* Anton Klimčík (* 1843 – † 1919), katolícky kňaz a náboženský spisovateľ
* Ján Vojtaššák (* 1877 – † 1965), biskup spišskej rímskokatolíckej diecézy
* Milan Čič (* 1932 – † 2012), slovenský politik, akademik a právnik
* Rudolf Jurolek (* 1956), publicista a básnik
* Martin Bajčičák (* 1976), bežec na lyžiach, olympionik
* JUDr. Ľudovít Kovaľ (* 1925 – † 2012), plukovník

## Referencie

## Pozri aj
* Zoznam kultúrnych pamiatok v obci Zákamenné

## Iné projekty

## Externé odkazy
* 


Kategória:Obce okresu Námestovo
Kategória:Goralské obce na Slovensku
Vavrečka

**Vavrečka** je obec na Slovensku v okrese Námestovo. Má 1 424 obyvateľov (2013).

Vavrečka je dedinka na severe Oravy, nachádzajúca sa pod Oravskou Magurou, neďaleko vodnej nádrže Oravská priehrada a Babej Hory.

Nadmorská výška sa tu pohybuje od  (Oravská Priehrada)-  (Babia Hora),  (priemer), čo je rozsiahly priestor na rôznorodosť prírodných systémov.

Nachádza sa tu množstvo chránených a ohrozených druhov rastlín a živočíchov. Celá táto oblasť v ktorej sa dedina nachádza je súčasťou CHKO Horná Orava.

Starostom obce je Karol Pjentek.

## Zaujímavosti
Zaujímavosť: 400-ročná Vavrekova lipa, pamiatka na zakladateľa obce.

## Osobnosti
* Ján Nepomuk Herkeľ (1786 - 1853) - národovec, advokát a spisovateľ.
* Jozef Kabaň (1973 - ) - automobilový dizajnér
* Štefan Smržík, SJ (*2.1.1921,Vavrečka – † 7.12.  1996, Cambridge, Ontario, Kanada), rímskokatolícky kňaz, prekladateľ a spisovateľ, od r. 1950 do r. 1957 riaditeľ Slovenskej redakcie Rádia Vatikán

## Referencie

## Iné projekty

## Externé odkazy
*    


Kategória:Obce okresu Námestovo
Vasiľov

**Vasiľov** je obec na Slovensku v okrese Námestovo.

Obec vznikla v polovici 16. storočia na valašskom práve. Vznikla ako jedna z prvých (2.) v Námestovskom okrese, okolité dediny ako Breza, Babín, Hruštín, Ťapešovo, Vavrečka, Námestovo atď. neexistovali. 

Patrila k Oravskému panstvu.

Obec má 828 obyvateľov (údaj k 31.12. 2017).

## Referencie

## Iné projekty

## Externé odkazy
* 


Kategória:Obce okresu Námestovo
Ťapešovo

**Ťapešovo** je obec na Slovensku v okrese Námestovo. Preteká ňou potok Nevolajka. Bola založená počas valaškej kolonizácie Oravy v 16. a začiatkom 17. storočia. Prvá písomná zmienka o obci je z roku 1580.

## Referencie

## Iné projekty

## Externé odkazy
* 


Kategória:Obce okresu Námestovo
Rabčice

**Rabčice** sú obec na Slovensku v okrese Námestovo.

## Dejiny
Obec bola do roku 1612 súčasťou materskej obce Rabča, ktorá leží juhozápadne od Rabčíc. Dôležitú úlohu pri osídľovaní tohto územia malo goralské obyvateľstvo, ktoré sa tu dostalo v 17. storočí Valašskou kolonizáciou. Veľká časť z nich bola pôvodne pravoslávna alebo rímskokatolícka. Keďže v tomto období vládli na území evanjelickí Thurzovci a štát sa riadil podľa princípu „cuius regio eius religio“ (koho panstvo toho náboženstvo), veľká časť z nich prešla na túto vieru. Hoci v celom oravskom regióne neostal ani jeden katolícky kostol, práve v Rabčiciach sa slúžili omše pod holým nebom.

Od roku 1920 rozdeľuje goralské obce Rabča a Rabčice štátna hranica Vyšná Lipnica. V súčasnosti sa goralské nárečie stále aktívne používa, najmä medzi dospelým obyvateľstvom, kde toto nárečie ovláda 45%. Medzi deťmi je to 5%.

## Významné osobnosti
### Rodisko
* Jozef Klinovský (* 1772† 1832), katolícky hodnostár, člen Slovenského učeného tovarištva, profesor teológie a hebrejčiny
* Matej Tatarka (* 1801† 1829), zbojník
* Piotr Borowy (* 1858 † 1932), poľský ľudový a národný aktivista, delegát na mierovej konferencii v Paríži (1919)
* Milo Urban (* 1904† 1982), prozaik, prekladateľ a novinár
* Jozef Gruska (* 1933), informatik
* Viliam Gruska (* 1936), scénograf, folklorista a vysokoškolský pedagóg
* Štefan Mordel (* 1947), kňaz, cirkevný sudca
* Milan Jagnešák (* 1969), bobista

### Pôsobisko
* Pavol Országh Hviezdoslav (18491921), básnik, prozaik, dramatik a prekladateľ. Dedina bola inšpiráciou k napísaniu *Hájnikovej ženy*.

## Referencie

## Iné projekty

## Externé odkazy
* 


Kategória:Obce okresu Námestovo
Kategória:Goralské obce na Slovensku
Žiar

**Žiar** môže byť:
*sídlo na Slovensku:
**skrátený tvar mesta Žiar nad Hronom
**obec v okrese Liptovský Mikuláš, pozri Žiar (okres Liptovský Mikuláš)
**obec v okrese Revúca, pozri Žiar (okres Revúca)
**osada obce Hrušov v okrese Veľký Krtíš
**osada obce Selce v okrese Poltár
*pohorie na Slovensku, pozri Žiar (pohorie)
*vrch na Slovensku:
**v rovnomennom pohorí (), pozri Žiar (vrch v Žiari)
**v Kremnických vrchoch, pozri Žiar ()
**v Krupinskej planine (), pozri Žiar (vrch v Krupinskej planine)
**v Malej Fatre, pri Istebnom, pozri Žiar ()
**v Malej Fatre, pri Kraľovanoch, pozri Žiar ()
**v Malej Fatre, pri Kunerade, pozri Žiar ()
**v Nízkych Tatrách, nad Lomnistou dolinou, pozri Žiar ()
**v Nízkych Tatrách, pri Liptovskej Osade, pozri Žiar ()
**v Ostrôžkoch, pozri Žiar ()
**v Javorníkoch, pozri Žiar ()
**vo Vtáčniku (), pozri Žiar (vrch vo Vtáčniku)
*chránené územie v Nízkych Tatrách, pozri Prírodná pamiatka Žiar
*rekreačné stredisko v Rajeckolesnianskej doline, pozri Žiar (rekreačné stredisko)

## Pozri aj
*Malý Žiar
*Turíkov Žiar
*Veľký Žiar
Ploské

**Ploské** môže byť:

* obec v okrese Košice-okolie, pozri Ploské (okres Košice-okolie)
* obec v okrese Revúca, pozri Ploské (okres Revúca)
Denis Papin

**Denis Papin** (* 22. august 1647, Blois, Francúzsko – † 26. august 1713, Londýn, Spojené kráľovstvo) bol francúzsky matematik, fyzik a vynálezca.

Narodil sa v meštianskej protestantskej rodine, čo neskôr výrazne ovplyvnilo jeho život. Študoval lekárstvo, ale v roku 1670 sa zoznámil s Christianom Huygensom a zaujali ho pokusy s vodnou pumpou. Vynašiel pumpu poháňanú strelným prachom pre pohon vodotryskov vo Versailles. Roku 1675 odišiel na pozvanie Roberta Boyla do Anglicka a už v roku 1682 sa stal členom Kráľovskej spoločnosti. V úvodnej prednáške tam opísal vynález známy dnes ako Papinov hrniec.

Po zrušení nantského ediktu sa ako protestant nemohol vrátiť do Francúzska.

Odišiel preto na pozvanie landgrófa Karla Hessenského do Marburgu, kde pobudol v rokoch 1688 – 1704. Prednášal tam fyziku a pracoval na zdokonalení svojho čerpadla. Potom ako upadol do nemilosti, odišiel opäť do Anglicka. Tam sa síce ešte istý čas venoval vynálezom, ale po niekoľkých rokoch zomrel chudobný.

Okrem tlakového (Papinovho) hrnca opísal aj princíp nízkotlakového parného stroja (1690), odstredivé čerpadlo (1698). Roku 1698 postavil prvé parné čerpadlo na rieke Fulde, ďalšie zostavil v roku 1706 v Anglicku. Na jeho myšlienky nadviazali Thomas Savery a Thomas Newcomen konštrukciou prvých atmosférických parných strojov.

## Papinov ponorný čln (1690 – 1692)
Papin postavil dve ponorky. Prvú dokončil i testoval, no jeho sponzor krátko nato stratil o projekt záujem – druha loď nebola preto nikdy dokončená. Na vyrovnanie vonkajšieho tlaku vody a vnútorného tlaku vzduchu v ponorke použil vzdušnú pumpu – pomocou riadeného vtoku a výtoku vody do lode tak ovládal jej ponor. Na povrchu sa ponorný čln pohyboval pomocou plachiet, pod vodou za pomoci vesiel. Navrhol tiež bližšie nešpecifikované „otvory“, cez ktoré mohol operátor rôznymi spôsobmi poškodiť nepriateľskú loď.

## Galéria

Image:Denis Papin premier modele de sous marin.jpg|Papinov ponorný čln, prvý model, 1695
Image:Denis_Papin_premier_modele_de_sous_marin.png|Papinov ponorný čln, prvý model, podrobná schéma princípu 
Image:Sousmarin_m2_cdr.gif|Papinov ponorný čln „Urinator“, prvý model, podrobná schéma so zobrazením spôsobu poškodenia nepriateľskej lode 
Image:Sous-marin deuxiememodele.jpg|Papinov ponorný čln, druhý návrh, 1695


## Referencie


## Iné projekty

Kategória:Francúzski vynálezcovia
Kategória:Francúzski matematici
Kategória:Francúzski fyzici
Kategória:Členovia Francúzskej akadémie vied
Nantský edikt

thumb|Listina Nantského ediktu
**Nantský edikt** (podľa mesta Nantes) bol výnos francúzskeho kráľa Henricha IV. z roku 1598, ktorý zaručil francúzskym hugenotom (protestantom) náboženskú slobodu a občiansku rovnosť. V roku 1685 ho zrušil kráľ Ľudovít XIV.

## Iné projekty

Kategória:Dejiny Francúzska
Kategória:Kresťanstvo
Kategória:Francúzske náboženské vojny
Chvalová

**Chvalová** () je obec na Slovensku v okrese Revúca.

## Polohopis
Uprostred vrchov Revúckej vrchoviny leží v doline rieky Západný Turiec obec Chvalová. Jej územie bolo osídlené už v neolite, z ktorého pochádzajú nálezy jaskynného sídliska ľudu bukovohorskej kultúry. Prvýkrát sa spomína v roku 1343 ako Felsewfalu. Znamená to „horná obec“, čo súvisí s tým, že bola vyčlenená z katastra susedného Skerešova. Najväčšmi sú s históriou Chvalovej spätí Hanvayovci. 

Obživou miestnych obyvateľov je, tak ako v minulosti, poľnohospodárstvo. Okolitá príroda a lesy sú zaujímavé najmä pre poľovníkov a hubárov. 

## Obyvateľstvo
### Národnostné zloženie obyvateľov
**údaje:** *Sčítanie obyvateľov, domov a bytov v roku* **2011**

### Jazykové zloženie obyvateľov
**údaje:** *Sčítanie obyvateľov, domov a bytov v roku* **2011**

### Náboženská štruktúra obyvateľstva
**údaje:** *Sčítanie obyvateľov, domov a bytov v roku* **2011**

## Kultúra a zaujímavosti
### Pamiatky
* Reformovaný kostol, jednoloďová neoklasicistická stavba s pravouhlým záverom a predstavanou vežou, z roku 1875. Interiér je plochostropý s kazetovým stropom. Fasády kostola sú členené polkruhovo ukončenými oknami so šambránami. Veža kostola je členená kordónovou rímsou a lizénovými rámami, spodná časť je murovaná, horná časť je drevená, ukončená stanovou strechou. 

* Rímskokatolícky kostol, pôvodne neskorobaroková kúria zo začiatku 19. storočia. 

Súbor:Chvalová - Reformovaný kostol -2.jpg|Refrmovaný kostol
Súbor:Chvalová -1d.jpg
Súbor:Chvalová - kostol a zvonica -1.jpg|Kúria, dnes rímskokatolícky kostol


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Revúca
Hrlica

**Hrlica** je obec na Slovensku v okrese Revúca.
 
## Polohopis
Obec leží v juhovýchodnej časti Slovenského rudohoria. 
 
## Dejiny
Hrlica vznikla v 14. storočí a vytvorila sa na pastiersku obec. V polovici 17. storočia sa stala súčasťou muránskeho panstva. Obyvateľstvo sa zaoberalo hlavne pálením uhlia, furmanstvom a prácou v hámroch a v okolitých baniach. V prvej polovici 19. storočia bola v chotári obce železiareň, ktorá ale už v roku 1872 zanikla.
  
## Kultúra a zaujímavosti
### Pamiatky
* Evanjelický kostol, jednoloďová neoklasicistická stavba s polygonálnym ukončením presbytéria, bez veže, z roku 1899. Interiér je plochostropý, zariadenie kostola je z obdobia okolo roku 1900. Na empore sa nachádza organ od Tomáša Mielkeho z roku 1900. Fasády kostola sú členené pilastrami a oknami s lomeným oblúkom. Vstup je riešený ako murovaná predsieň členená pilastrami s trojuholníkovým štítom s tympanónom a portálom v tvare lomeného oblúka. Nad portálom je nápisová tabuľa s vročením 1899.

Súbor:Hrlica - Evanjelický kostol -1.jpg|Evanjelický kostol
Súbor:Hrlica - Evanjelický kostol -2.jpg
Súbor:Hrlica - Evanjelický kostol -3.jpg|Portál kostola
Súbor:Hrlica - Evanjelický kostol -4.jpg
Súbor:Hrlica - Evanjelický kostol -5.jpg|Nápisová tabuľa na fasáde


## Osobnosti obce
### Rodáci
* Ondrej Antal (* 1898 – † 1981), funkcionár KSČ, robotník a účastník protifašistického hnutia

### Pôsobili tu
* Béla Bartók (* 1881 – † 1945), svetovo známy maďarský hudobný skladateľ, v roku 1904 tu zbieral ľudové piesne
* Ján Breuer (* 1886 – † 1950), osvetový pracovník, pedagóg

## Referencie
 
 
## Iné projekty

## Externé odkazy
* Najkrajší kraj- turistické atrakcie v obci


Kategória:Obce okresu Revúca
Lubeník

**Lubeník** je obec na Slovensku v okrese Revúca. 

## Polohopis
Obec leží v Revúckej vrchovine, geomorfologickom celku Slovenského rudohoria. Lubeníkom preteká riečka Muráň, ktorá tu priberá Suchý a Chyžniansky potok. Obcou vedie cesta II/532 (Tornaľa – Revúca) a železničná trať Plešivec – Muráň.

Najbližším mestom je  juhovýchodne ležiaca Jelšava, okresné mesto Revúca leží  severozápadne, Rožňava  východne a krajské mesto Banská Bystrica je (cez Tisovec a Brezno) vzdialená .

## Dejiny
Obec sa prvýkrát spomína v roku 1427. Od svojho vzniku bola príslušenstvom Muránskeho panstva, sídliaceho na neďalekom muránskom hrade, historicky patrila do Gemerskej župy. Jazykoveda odvodzuje meno Lubeník od slova „lub“, čo znamená jednu časť vonkajšieho obvodu kolesa, čo naznačuje, že prví obyvatelia obce vyrábali kolesá. Od polovice minulého storočia sa stal Lubeník priemyselnou obcou, známou ťažbou magnezitu. Pri obci vznikla magnezitka, ktorá priniesla zlepšenie infraštruktúry. 

## Kultúra a zaujímavosti
### Pamiatky
* Dedinská zvonica, murovaná ľudová stavba na pôdoryse štvorca s drevenou nadstavbou. Ukončená je barokovou helmicou. 

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Revúca
Levkuška

**Levkuška** je obec na Slovensku v okrese Revúca.
 
## Polohopis
Obec leží v juhovýchodnej časti Slovenského rudohoria. 
 
## Dejiny
Obec vznikla okolo domu, ktorý sa spomína v roku 1294 pod názvom *Leukes*. Pochádza od mena jej zakladateľa *Lőkösa*. V 15. storočí sa zemianska obec vymieraním šľachty zmenila na urbársku. Obyvateľstvo sa zaoberalo hlavne poľnohospodárstvom, čo sa nezmenilo ani neskôr.

## Obyvateľstvo
### Národnostné zloženie

### Náboženské zloženie

## Kultúra a zaujímavosti
### Pamiatky
* Evanjelický kostol, jednoloďová ľudová stavba s pravouhlým ukončením presbytéria a predstavanou vežou, z roku 1804. Na mieste súčasného kostola stála sakrálna stavba už od roku 1739. Veža kostola je staršia, z roku 1789, s drevenou arkádovou nadstavbou s barokovou helmicou s laternou. V súčasnosti kostol prešiel čiastočnou obnovou. Interiér je plochostropý, nad emporou s maľovaným kazetovým stropom. V interiéri sa nachádza klasicistický oltár so sochou ukrižovaného Krista z prvej tretiny 19. storočia a maľovaná protestantská empora. Organový pozitív je dielo Jána Fábryho z Rožňavy z roku 1802. Fasády kostola sú hladké so segmentovo ukončenými oknami. 

Súbor:Lőkös05.JPG|Loď kostola
Súbor:Lőkös07.JPG|Nápis na veži s datáciou
Súbor:Levkuška1.jpg|Interiér 
Súbor:Lőkös12.JPG|Oltár
Súbor:Lőkös10.JPG|Empora s organom


## Referencie

## Iné projekty

## Externé odkazy
* 
* Najkrajší kraj- turistické atrakcie v obci
* Ohrozené kostoly - profil evanjelického kostola


Kategória:Obce okresu Revúca
Hucín

**Hucín** je obec na Slovensku v okrese Revúca.
 
## Polohopis
Obec leží vo východnej časti Slovenského krasu v údolí rieky Muráň a potoka Rybník. 
 
## Dejiny
Osídlenie vzniklo už v 12. - 13. storočí, ale prvá písomná zmienka o obci (pod názvom Gyuche) je z roku 1327. V novoveku obec patrila viacerým zemianskym rodinám (Szentmiklóssy, Dancs, Fáy, Madarassy, Szilassy). Obyvateľstvo sa zaoberalo poľnohospodárstvom, pálením vápna, hrnčiarstvom a výrobou fajok.
  
## Kultúra a zaujímavosti
### Pamiatky
* Reformovaný kostol, jednoloďová pôvodne gotická stavba s polygonálnym záverom a predstavanou vežou pôvodne zo 14. storočia. Kostol bol výrazne prestavaný v roku 1640. Je ohradený kamenným fortifikačným múrom. Prestavbami prešiel v rokoch 1750 a 1830, dnešná podoba kostola je klasicistická. Interiér bývalého presbytéria je zaklenutý lomenou drevenou klenbou. V podveží sa dochoval gotický portál s lomeným oblúkom. Súčasťou zariadenia je drevená empora a kazateľnica z 19. storočia. Nachádza sa tu neskororenesančný epitaf s aliančným erbom z roku 1681. Fasády kostola sú hladké, členené polkruhovo ukončenými oknami a opornými piliermi. Veža s nárožným zaoblením je členená kordónovými rímsami a pilastrami, ukončená je korunnou rímsou s terčíkom s hodinami a ihlancovou helmicou. V areáli kostola je niekoľko empírových liatinových náhrobkov.

Súbor:Hucín1.jpg|Reforovaný kostol
Súbor:Gice35.JPG
Súbor:Gice29.JPG|Murovaná predsieň
Súbor:Hucín3.jpg|Interiér kostola
Súbor:Hucín5.jpg|Renesančný epitaf


* Klasicistický kaštieľ, dvojpodlažná stavba na pôdoryse obdĺžnika s manzardovou strechou, z 90. rokov 18. storočia. Stavbe dominuje výrazný rizalit s trouholníkovým štítom s tympanónom s vročením 1807. Fasády kaštieľa prešli necitlivými úpravami a stratili tak pôvodné členenie. Pri kaštieli sa pôvodne nachádzal park.

* Czekusovský kaštieľ, dvojpodlažná klasicistická stavba na pôdoryse obdĺžnika s manzardovou strechou z prelomu 18. a 19. storočia. Nachádza sa vo vyššej polohe nad susedným kaštieľom. Stavbe dominuje výrazný rizalit s trouholníkovým štítom s tympanónom s reliéfnym motívom Božieho oka. Okná so šambránami majú nadokenné rímsové frontóny. Okolo kaštieľa sa nachádza rozsiahly park s jazerom.

Súbor:Gice14.JPG|Klasicistický kaštieľ
Súbor:Gice14.JPG
Súbor:Gice15.JPG
Súbor:Gice16.JPG
Súbor:Manson with park and lake.JPG|Czekusovský kaštieľ


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Revúca
Nandraž

**Nandraž** je obec na Slovensku v okrese Revúca.
 
## Polohopis
Obec leží v juhovýchodnej časti Slovenského rudohoria. Vo vrchovinnej časti časti chotára obce sa nachádzajú ložiská medi a železnej rudy. V obci sa nachádza súkromná prevádzka na spracovanie dreva a farma na chov hovädzieho dobytka. V katastri obce sa nachádza aj Zvernica Nandraž, ktorá je zameraná na chov muflónej, jelenej a dančej zveri.
 
## Dejiny
Prvá písomná zmienka o obci (pod názvom *Nadras*) je z roku 1318. Hlavným zdrojom obživy obyvateľov boli práce v lesoch a baniach (ťažbou železnej rudy a medi). V 19. storočí, keď sa po kratšej prestávke ťažba obnovila, sa obyvateľstvo zaoberalo furmančením, vo väčšej miere poľnohospodárstvom a ovocinárstvom. Poľnohospodárske družstvo, ktoré bolo založené v roku 1951, v roku 1956 prešlo do štátneho majetku Jelšava.

## Kultúra a zaujímavosti
### Pamiatky
* Evanjelický kostol, jednoloďová neskorobaroková stavba s polkruhovým ukončením presbytéria a predstavanou vežou z roku 1787. Kostol prešiel úpravou v roku 1911. Interiér je zaklenutý pruskou klenbou. Nachádza sa tu barokový oltár, stĺpová architektúra lemovaná tordovanými stĺpmi s centrálnou sochou ukrižovaného a bočnými sochami apoštola Jána a Pavla z prvej polovice 18. storočia. Kazateľnica pochádza z rovnakého obdobia. Krstiteľnica je klasicistická z konca 18. storočia. Polkruhovo ukončené okná majú šambrány s náznakom klenáku. Veža je členená pilastrami a ukončená korunnou rímsou s terčíkom s maľovanými hodinami a barokovou helmicou s laternou.  

Súbor:Nandraž1.jpg|Evanjelický kostol
Súbor:Nandraž2.jpg
Súbor:Nandraž6.jpg
Súbor:Nandraž3.jpg|Vstup do kostola
Súbor:Nandraž4.jpg|Portál s vročením 1787


## Referencie

## Iné projekty

## Externé odkazy
* 


Kategória:Obce okresu Revúca
Ploské (okres Revúca)

**Ploské** () je obec na Slovensku v okrese Revúca.
 
## Polohopis
Obec leží v juhovýchodnej časti Slovenského rudohoria. 
 
## Dejiny
Prvá písomná zmienka o obci (pod názvom *Paleczka*) je z roku 1413. Patrila rodine *Drencsényiovcov*. Obyvateľstvo sa spočiatku zaoberalo pastierstvom a chovom dobytka, od konca 18. storočia a v 19. storočí výrobou pluhov a podkov, prácou v železiarňach a furmančením železnej rudy a dreveného uhlia. 
 
## Kultúra a zaujímavosti
### Pamiatky
* Hámor v Ploskom, súbor budov bývalej železiarne Jána Latináka. Pamiatkovo chránený je administratívny objekt železiarne, jednopodlažná klasicistická stavba na pôdoryse obdĺžnika z roku 1814. Obnovou prešiel v 70. rokoch 20. storočia, v súčasnosti celý súbor objektov chátra. Priečelie objektu je členené negatívnymi lizénovými rámami a dekoratívnym segmentovým štítom s volútami a reliéfmi z baníckeho prostredia s nápisom *Johanes Latinák Anno 1814*. V zadnej časti areálu sa nachádza ďalší jednopodlažný klasicistický objekt na pôdoryse písmena L, ktorému dominuje vysoký trojuholníkový štít s eliptickými oknami.

Súbor:Ploské4.jpg|Správna budova železiarne
Súbor:Ploské6.jpg
Súbor:Ploské5.jpg


* Evanjelická zvonica, murovaná stavba na pôdoryse štvorca z roku 1913. Má drevenú rámovú nadstavbu nesúcu zvonovú stolicu, krytú ihlancovou helmicou. Fasády sú členené pilastrami a kordónovými rímsami. Nad vstupom je vročenie 1913.

Súbor:Ploské2.jpg|Evanjelická zvonica
Súbor:Ploské3.jpg


## Referencie

## Iné projekty

## Externé odkazy
* 


Kategória:Obce okresu Revúca
Otročok

**Otročok** je obec na Slovensku v okrese Revúca.
 
## Polohopis
Obec leží v juhovýchodnej časti Slovenského rudohoria, 6 km severozápadne od Tornale. 
 
## Dejiny
V prvej písomnej zmienke z roku 1274 sa obec (s pôvodným slovanským názvom *Atrachyk*) spomína, keď kráľ Ladislav IV. povýšil synov Atračíka na kráľovských služobníkov a oslobodil ich od služieb na hrade Gemer. Keďže kataster obce patrí do teplej klimatickej oblasti s priemernou ročnou teplotou 8 – 9 °C, zdrojom obživy jej obyvateľov boli hlavne práce v poľnohospodárstve.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s polkruhovým záverom a predstavanou vežou, z rokov 1815-1827. Kostol prešiel úpravami na prelome 19. a 20. storočia. Interiér je zaklenutý pruskými klenbami, záver konchou. Nachádzajú sa tu dve drevené protiľahlé protestantské empory. Murovaná kazateľnica je centrálne umiestnená, pochádza z doby vzniku stavby. V kostole uchovávajú renesančný kalich pochádzajúci z roku 1680. Fasády kostola sú členené lizénami a segmentovo ukončenými oknami so šambránami. Nad oknami sa nachádzajú kazety s reliéfnymi festónmi. Veža je ukončená stanovou strechu.

Súbor:Otročok - Reformovaný kostol -1.jpg|Reformovaný kostol
Súbor:Otrokocs09.JPG
Súbor:Otročok - Reformovaný kostol -2.jpg|Portál kostola
Súbor:Otrokocs14.JPG|Interiér
Súbor:Otrokocs15.JPG|Empora
  

## Osobnosti obce
### Rodáci
* Fóris Ferenc Otrokocsi (* 1648 – † 1718), doktor filozofie, teológie a práva, prenasledovaný počas protireformácie, odvlečený na galeje. 
* Michal Rotarides (* 1715 – † 1747), literárny historik, pedagóg

## Referencie

## Iné projekty

## Externé odkazy
* 


Kategória:Obce okresu Revúca
Rybník (okres Revúca)

**Rybník** je obec na Slovensku v okrese Revúca. 

## Kultúra a zaujímavosti
### Pamiatky
* Evanjelický kostol, jednoloďová ranogotická stavba s pravouhlým ukončením presbytéria, bez veže, z druhej polovice 13. storočia. Nachádza sa v romantickej odľahlej polohe, juhovýchodne od dediny. Prvá písomná zmienka o ňom a obci je z roku 1266. Presbytérium je zaklenuté gotickou krížovou klenbou. Kostol sa zachoval takmer v intaktnom stave, bol mierne upravovaný v 18. storočí, keď dostal nové vnútorné zariadenie. Kostol bol v 60.-80. rokoch 14. storočia vymaľovaný hodnotnými freskami, uvádza sa, že autorom môže byť Majster ochtinského presbytéria. Zobrazujú výjavy zo života Krista. Nástenné maľby boli obnovované aj s prispením štátu v roku 1929. V interiéri sa nachádza drevená protestantská empora pomaľovaná rustikálnymi rastlinnými motívmi. Kazateľnica aj organ sú barokové, pochádzajúce z 18. storočia. Kostol, vzhľadom na malý počet veriacich, dlho chátral, od roku 2014 sa však dočkal postupnej obnovy.

* Evanjelická zvonica, fragment nedostavaného kostola, neorománska stavba na pôdoryse štvorca zo začiatku 20. storočia. Fasády zvonice sú členené kordónovými rímsami, oblúčkovým vlysom, lizénovými rámami a pilastrami. V hornej časti sú umiestnené bifóriá. Zvonica je ukončená korunnou rímsou s terčíkom a ihlancovou helmicou.


Súbor:Rybník13.jpg|Evanjelický kostol
Súbor:Rybník6.jpg
Súbor:Rybník25.jpg|Interiér kostola
Súbor:Rybník22.jpg|Maľovaná empora
Súbor:Rybník23.jpg|Gotické fresky


## Referencie

## Iné projekty

## Externé odkazy
* 
* Apsida.sk- profil gotického kostola
* Gotická cesta- profil gotického kostola


Kategória:Obce okresu Revúca
Sirk

**Sirk** je obec na Slovensku v okrese Revúca.

## Kultúra a zaujímavosti
### Pamiatky
* Bývalý kostol sv. Anny, torzo stredovekého kostola z ktorého sa dodnes dochovala časť obvodových múrov s polygonálnym záverom a predstavaná veža. Uvádza sa aj ako hustitský kostol, keďže sa v Sirku Husiti zdržiavali v polovici 15. storočia. Prvá písomná zmienka o kostole pochádza z roku 1596 v rámci vizitácie evanjelickej cirkvi. V tomto období už bol kostol evanjelický. V období protireformácie bol grófom Čákim kostol evanjelikom odobraný a daný do užívania rímskokatolíckej farnosti v Rákoši. Kostol nebol využívaný, lebo miestne obyvateľstvo bolo evanjelické. Chátrajúca stavba navyše vyhorela v roku 1809. Kostol bol pôvodne ohradený kamenným múrom vnútri ktorého sa nachádzal cintorín na ktorom sa pochovávalo do roku 1760. V roku 1847 bol kostol odsvätený a slúžil ako kancelária banskej spoločnosti Rimavská koalícia. V súčasnosti je stavba v havarijnom stave, no spracováva sa projekt jej obnovy.

* Evanjelický kostol, jednoloďová tolerančná stavba so segmentovo ukončeným presbytériom a predstavanou vežou z rokov 1785 – 1786. Miestny evanjelický cirkevný zbor má dlhú tradíciu. V písomných prameňoch sa spomína už v roku 1596. Pôvodne išlo o fíliu kameňanskej cirkvi. V roku 1712 bol evanjelikom odobraný starý kostol a nastalo ťažké obdobie náboženského útlaku protireformácie. Až po vydaní Tolerančného patentu Jozefa II. si mohli postaviť nový kostol. Pôvodne bola stavba bez veže. V roku 1809 kostol vyhorel. V interiéri zaklenutom pruskými klenbami sa nachádza rokokový oltár z konca 18. storočia, ktorý bol v roku 1930 upravovaný. Ku stavbe veže došlo v roku 1936. Fasády kostola sú hladké, členené polkruhovo ukončenými oknami. Veža je ukončená korunnou rímsou s terčíkom s hodinami a barokovou helmicou. Na miestnej evanjelickej fare prežil svoju mladosť Pavol Dobšinský. 

Súbor:Sirk6.jpg|Ruiny stredovekého kostola
Súbor:Sirk1.jpg|Evanjelický kostol
Súbor:Sirk3.jpg
Súbor:Sirk2.jpg|Loď evanjelického kostola
  
* Vysoká pec v časti Červeňany, ide o technickú pamiatku, ktorá v rokoch 1871 až 1903 vyrábala železo zo železnej rudy, ktorá sa ťažila v železorudných baniach v Železníku a Rákoši. Vysoká pec mala pôvodne výšku 13,47 metra a užitočný objem .

Súbor:Červeňany1.jpg|Vysoká pec v Červeňanoch
Súbor:Červeňany3.jpg|Komplex vysokej pece
Súbor:Červeňany2.jpg
Súbor:Červeňany4.jpg


## Osobnosti obce
### Rodáci
* Emil Makovický (* 1910 – † 2002), lekár-internista, spoluzakladateľ sociálneho lekárstva

### Pôsobili tu
* Pavol Dobšinský (* 1828 – † 1885), evanjelický kňaz, folklorista a zberateľ ľudovej slovesnosti
* Emil Makovický (* 1884 – † 1972), miestny evanjelický kňaz, publicista
* Samuel Velebný (* 1918 – † 1991), evanjelický kňaz prenasledovaný socialistickým režimom

## Referencie

## Literatúra
* HERICH, Ondrej: *Z histórie obce Sirk.* Sirk : Obecný úrad v Sirku , 2005. 112 s. ISBN 80-969363-4-4

## Externé odkazy
* 
* Apsida.sk– profil stredovekého kostola
* Čierne diery– profil historickej vysokej pece


Kategória:Obce okresu Revúca
Skerešovo

**Skerešovo** je obec na Slovensku v okrese Revúca.
 
## Polohopis
Obec leží v doline Západného Turca v Slovenskom krase. 
 
## Dejiny
Obec vznikla v 12. storočí na staršom osídlení. Prvá písomná zmienka o obci (pod názvom *Staruch*) je z roku 1243. Z jej veľkého chotára sa neskôr vyčlenili obce Chvalová a Polina. V druhej polovici 16. storočia jej obyvateľstvo prijalo reformované náboženstvo.  Obyvateľstvo sa prevažne zaoberalo poľnohospodárstvom a záhradníctvom, čo sa nezmenilo ani neskôr.

## Kultúra a zaujímavosti
### Pamiatky
* Reformovaný kostol, jednoloďová pôvodne baroková stavba so segmentovým záverom a predstavanou vežou, asi z polovice 18. storočia. Stojí na mieste starého stredovekého kostola sv. Martina, z ktorého sa dochovala časť muriva s omietkami na západnej stene lode a juhozápadnom operáku. V druhej polovici 18. storočia bola doplnená veža. V roku 1822 prešiel klasicistickou úpravou fasády, z ktorej pochádza vročenie na veži. Pôvodne pruskými klenbami zaklenutý interiér je už dnes plochostropý, záver je zaklenutý konchou. Na západnej strane je murovaná empora. Na západnej strane je organ od Jozefa Angstera z Päťkostolia z roku 1906. Fasády kostola sú členené segmentovo ukončenými oknami so šambránami a opornými piliermi. Veža je členená kordónovou rímsou, v hornej časti pilastrami a ukončená korunnou rímsou s terčíkom a zvonovitou helmicou. Vo veži je umiestnený barokový zvon s vročením 1799.

Súbor:Skerešovo - Reformovaný kostol -3.jpg|Reformovaný kostol
Súbor:Skerešovo - Reformovaný kostol -2.jpg
Súbor:Skerešovo - Reformovaný kostol -4a.jpg
Súbor:Skerešovo - Reformovaný kostol -4.jpg|Portál kostola
Súbor:Skerešovo - Reformovaný kostol -5.jpg


* Reformovaná fara, jednopodlažná dvojtraktová klasicistická stavba na pôdoryse obdĺžnika z polovice 19. storočia. Fasády fary sú členené lizénami a oknami so šambránami, vstup je riešený ako jednoosový portikus. 

* Pranier, pravdepodobne stredoveký kamenný fragment v tvare valca, podľa miestnej legendy stĺp hanby pochádzajúci zo 14. storočia. Nachádza sa pri kostole.

* Farská sýpka, jednopodlažná jednopriestorová klasicistická stavba na pôdoryse štvorca, z roku 1867. Vstup do sýpky je riešený ako jednoosový portikus ukončený trojuholníkovým štítom s tympanónom.

* Židovský cintorín


Súbor:Skerešovo - Stará fara.jpg|Stará reformovaná fara
Súbor:Skerešovo - Stará fara -b.jpg
Súbor:Skerešovo - Stará fara -a.jpg
Súbor:Skerešovo - Farská sýpka -1.jpg|Sýpka
Súbor:Skerešovo - pranier.jpg|Pranier


### Prírodné zaujímavosti
V roku 1995 bola za prírodnú pamiatku vyhlásená Skerešovská jaskyňa, ktorá sa nachádza asi 2 km severovýchodne od obce. Našli sa v nej predmety halštatskej kultúry. Verejnosti nie je prístupná. Patrí do mikroregiónu *Turiec v Gemeri*.

## Referencie

 
## Iné projekty

## Externé odkazy
* 
* Gotická cesta- profil reformovaného kostola


Kategória:Obce okresu Revúca
Sása (okres Revúca)

**Sása** () je obec na Slovensku v okrese Revúca.
 
## Polohopis
Obec leží v juhovýchodnej časti Slovenského krasu. 
 
## Dejiny
Prvá písomná zmienka o obci (Zazteluk) je z roku 1262. Prvé osídlenie obce sa viaže k saskej kolonizácii, od ktorej pochádza aj jej názov. Obyvatelia sa zaoberali prácou v lese a na pastvinách, neskôr tiež pálili uhlie a vápno, furmančili a pracovali v okolitých baniach.

## Kultúra a zaujímavosti
### Pamiatky
* Evanjelický kostol, jednoloďová tolerančná stavba s polkruhovým ukončením presbytéria, bez veže, z roku 1787. V roku 1809 vyhorel, prešiel obnovou v roku 1854, keď bol klasicisticky upravený. Z tohto obdobia pochádza neobarokový oltár s obrazom Kristus v Getsemanskej záhrade. Organový pozitív je klasicistický z dielne Kiseľovcov z roku 1809. Interiér je plochostropý, presbytérium je zaklenuté konchou. Fasády kostola sú hladké s polkruhovo ukončenými oknami. Priečelie má nárožné zaoblenia, je členené lizénami s bosovaním a ukončené štítom s pilastrami, prelamovanou rímsou a trojuholníkovým štítom s tympanónom. Pri kostole sa nachádza samostatne stojaca zvonica na pôdoryse štvorca, z 19. storočia. Zvonica má drevenú otvorenú nadstavbu a ihlancovú helmicu.

Súbor:Sása - Evanjelický kostol -6.jpg|Evanjelický kostol
Súbor:Sása - Evanjelický kostol -4.jpg
Súbor:Sása - Evanjelický kostol - vchod.jpg|Vstup do kostola
Súbor:Sása - Zvonica -1.jpg|Zvonica pri kostole
Súbor:Sása - Zvonica.jpg


## Referencie

 
## Iné projekty

## Externé odkazy
* 


Kategória:Obce okresu Revúca